CONVOCATORIA E BASES PARA A PROVISIÓN DUNHA PRAZA DE TÉCNICO/A DA ADMINISTRACIÓN XERAL, POR PROMOCIÓN INTERNA
ADMINISTRACIÓN LOCAL — Municipal — Vilagarcía de Arousa (Persoal, oposicións, 07/08/2018)

Por Resolución desta Alcaldía de 8 de maio de 2018 aprobáronse as bases específicas para a cobertura por funcionario/a de carreira dunha praza de Técnico de Administración Xeral (TAX), por promoción interna. As presentes bases específicas regulan o sistema selectivo de concurso-oposición por quenda de promoción interna, de 1 praza de funcionario/a de carreira, pertencentes á escala de administración xeral, subescala Técnica, subgrupo A1. E segundo os criterios xerais de procesos selectivos de promoción interna recollidos no III Acordo Marco para o persoal funcionario do Concello de Vilagarcía de Arousa vixente. O texto íntegro das bases específicas publicaranse no Boletín Oficial da Provincia, e na sede electrónica do Concello: sede. vilagarcia. gal. Sen prexuízo da publicación do seu anuncio no Diario Oficial de Galicia (DOGA) e no Boletín Oficial do Estado (BOE). O prazo de presentación de solicitudes mediante instancia xeral dirixida al Alcalde-Presidente no prazo de 20 días naturais comezará ao día seguinte da publicación do anuncio desta convocatoria e no Boletín Oficial do Estado (BOE). Ademais dos anuncios anteriores a convocatoria deberá facerse pública na sede electrónica do Concello de Vilagarcia de Arousa, sede. vilagarcia. gal. Os sucesivos anuncios referentes a esta convocatoria se farán públicos na sede electrónica citada e cando proceda segundo a normativa vixente no Boletín Oficial da Provincia de Pontevedra.1.—Clasificación da praza. Escala de Administración Xeral, Subescala Técnica.2.—Dotación económica. As retribucións correspondentes ao Subgrupo A1, concretadas na relación de postos de traballo (RPT) segundo a adscrición de posto de traballo que corresponda.3.—Requisitos esixidos: Ademais dos previstos con carácter xeral para o acceso ao emprego público, os requisitos necesarios son os seguintes: a) Para poder tomar parte no proceso selectivo de promoción interna, os aspirantes deberán reunir os seguintes requisitos antes da finalización do prazo de presentación de instancias: a) Ser funcionario/a de carreira da escala de administración xeral do Excmo. Concello de Vilagarcía de Arousa cun mínimo de tres anos continuados de servizo activo no subgrupo A2 inmediata inferior e da escala de administración xeral. b) Estar en posesión da titulación esixible para o acceso como funcionario do grupo A. c) Non haber sido sancionado/a por falta grave ou moi grave ou telas canceladas.4.—Número de prazas que se convocan. Unha praza pola quenda de promoción interna.5.—Sistema de selección: Concurso oposición.6.—Presentación de instancias: As instancias solicitando tomar parte no proceso selectivo dirixiranse ao Ilmo. Sr. Alcalde e presentaranse no Rexistro Xeral do Concello debidamente cumpridas, durante o prazo de vinte días naturais contados dende o seguinte ao da publicación do anuncio da convocatoria no Boletín Oficial do Estado. Poderán así mesmo remitirse na forma determinada na Lei 39/2015, do 1 de outubro, do Procedemento Administrativo Común das Administracións Públicas. Á instancia acompañarase inescusablemente.8.—Composición do tribunal: O tribunal estará composto do seguinte modo: Presidencia: Funcionario/a de carreira do subgrupo A1. Secretaría: Funcionario/a de carreira do subgrupo A1. Vogais: Tres vogais funcionarios/as de carreira do subgrupo A1 Todos os membros do Tribunal deberán ter a titulación ou especialización igual ou superior ao posto de traballo que se convoca. O Tribunal poderá dispoñer a incorporación de asesores especialistas nas distintas probas, limitándose os devanditos asesores a prestar a súa colaboración nas súas especialidades técnicas, e terán voz pero non voto.9.— Impugnación e supletoriedade. A Comisión Seleccionadora/Tribunal queda facultada para resolver cantas dúbidas e incidencias poidan xurdir no desenvolvemento desta proba selectiva, en todo o non previsto nas bases, así como a interpretación das mesmas. A presente convocatoria, as bases, e tódolos actos administrativos derivados desta convocatoria, así como da actuación da Comisión Seleccionadora, poderán ser impugnados polos interesados/as nos casos e na forma establecidos pola Lei 39 de 2015 de 1 de outubro de Procedemento Administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante do mesmo. En todo o non previsto nestas bases de selección será de aplicación o disposto no Real Decreto Lexislativo 5/2015 do texto refundido do Estatuto Básico do empregado Público, Lei 2/2015 de 26 de abril do Emprego público e Galicia, e demais normativa concordante.10.—Contido da promoción interna: Forma de desenvolvemento e sistema de cualificación: A promoción interna consistirá nun concurso-oposición, describíndose a continuación o contido de cada un deles: 10.1 Fase de concurso: non terá carácter eliminatorio e consistirá na avaliación por parte do tribunal dos méritos que concorran en cada un dos aspirantes, para o cal se acompañarán á instancia os documentos xustificativos (orixinais ou fotocopias compulsadas) que consideren oportunos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación das instancias. Non obstante, non será necesario presentar documentos que xa se achen en poder desta Administración, pero os mesmos deberan ser identificados polo/a interesado respecto do expedinte no que se teñen incorporado. O baremo a aplicar recóllese no cadro que se recolle no Anexo I da presente convocatoria: Tendo en conta que á fase de concurso lle corresponderá unha porcentaxe máxima do 40% da puntuación máxima total, incluída a da oposición, para ponderar equitativamente os méritos tomarase como referencia este máximo de puntos que os aspirantes poderán conseguir, ao cal se lle outorgarán os catro puntos. Proporcionalmente asignaráselle a puntuación a cada aspirante, aplicando a regra de tres simple e cun máximo de tres decimais sen redondeo. En relación coa aplicación do baremo, débense ter en conta as seguintes normas: Titulacións Académicas: Non se valorará a titulación requirida para o acceso á categoría á que se aspira, salvo que se posúa máis dunha. Tampouco se terán en conta, aos efectos de valoración, as titulacións necesarias ou ás que se empregasen como vía de acceso para a obtención dunha titulación superior xa valorada. Aos efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza esta e, se é o caso, o BOE en que se publica.10.2 Fase de oposición: Será posterior á fase de concurso e constará de dúas probas referido ao temario da presente convocatoria e que se recolle no Anexo II destas bases. Primeira Proba: Consistirá en contestar por escrito nun período máximo de dúas horas 6 preguntas a determinar polo Tribunal e relacionadas cos temas comprendidos no Anexo II da presente convocatoria. Esta proba cualificarase de cero a tres puntos, sendo necesario alcanzar 1.5 puntos. O Tribunal determinará o nivel de coñecementos esixidos para alcanzar a puntuación mínima. Segunda Proba: Consistirá na resolución dun caso práctico, no tempo máximo dunha hora, determinado polo Tribunal e relacionado cos temas 11 ao 21 dos comprendidos no Anexo II da presente convocatoria. Os/as candidatos candidatas poderán facer uso para a resolución de dito caso práctico da normativa relacionada con ditos temas. Seguidamente, por parte dos aspirantes procederase á lectura do caso práctico ante o Tribunal, pudendo os membros do Tribunal facer preguntas e/ou aclaración que estimen necesarias. Esta proba cualificarase de cero a tres puntos, sendo necesario alcanzar 1.5 puntos. O Tribunal determinará o nivel de coñecementos esixidos para alcanzar a puntuación mínima. A puntuación final da fase de oposición de cada aspirante será a suma aritmética das cualificacións de ambas as dúas probas. Para ponderar esta puntuación en relación ao 60% da nota final que corresponde á fase de oposición, aplicarase a regra de tres simple, tendo en conta que á nota máxima que se podería alcanzar na oposición, que sería un dez, outorgaríanselle seis puntos para a nota ponderada coa fase de concurso, de modo que ambas as dúas puntuacións ponderadas, a do concurso e a da oposición, sumarían como máximo dez puntos (6 oposición + 4 concurso), correspondendo nesa puntuación unha porcentaxe máxima do 40% ao concurso e do 60% a da oposición.10.3 Publicidade do proceso selectivo. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación na sede electrónica do Concello de Vilagarcía de Arousa: sede. vilagarcia. gal, sen prexuízo de calquera outro medio de difusión que se considere oportuno.10.4 Reclamacións: Os/as aspirantes que o consideren oportuno poderán presentar reclamacións contra os resultados do concurso-oposición ante o propio tribunal no prazo de dez días hábiles, contados a partir do día seguinte ao da publicación dos resultados. Á vista das reclamacións que se presenten e, no caso de ser estimadas, realizaranse as oportunas correccións e procederase á publicación definitiva. Contra esta resolución, poderán as/os interesadas/os interpoñer recurso de alzada conforme o previsto na Lei 39/2015, do 1 de outubro, de Procedemento Administrativo Común.10.5 Empate: En caso de empate optarase polo/a candidato/a con maior puntuación na fase de oposición, de persistir o empate polo/a de máis antigüidade e de persistir o empate polo/a de maior idade.10.6 A orde de prelación dos aspirantes que superen o proceso selectivo efectuásese de acordo coa suma das puntuacións obtidas nas fases de concurso- oposición para a promoción interna, non podendo superar o proceso selectivo un número superior ao de prazas convocadas. Non obstante o anterior, sempre que o tribunal propuxese o nomeamento de igual número aspirantes que o de prazas convocadas, e co fin de asegurar a cobertura destas, cando se produzan renuncias dos aspirantes seleccionados, o órgano convocante poderá requirir do órgano de selección relación complementaria dos aspirantes que sigan os propostos, para o seu posible nomeamento como funcionarios de carreira. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do seu exame se deduza que carecen dos requisitos establecidos na base 3 da presente convocatoria.11.—Datos de carácter persoal En cumprimento do disposto na “Ley Orgánica 15/1999, de 13 de diciembre, de protección de datos de carácter personal”, se informa as persoas interesadas en participar no proceso selectivo que os datos de carácter persoal por elas facilitados serán incorporados a un ficheiro coa finalidade da selección de persoal, e se lles recoñece a posibilidade de exercitar gratuitamente os dereitos de acceso, rectificación, cancelación e oposición, enviando comunicación escrita ao Concello de Vilagarcia de Arousa, Praza Ravella nº1. Os/as interesados/as autorizan ao Concello de Vilagarcia de Arousa a proceder ao tratamento dos seus datos nos termos anteriormente descritos así como á publicación dos mesmos nos taboleiros de anuncios e na páxina web do Concello. A presentación da documentación necesaria para participar no proceso de selección presumirá o consentimento para tratar a información nos termos indicados. Por cada ano ou fracción no Subgrupo A2/ Escala Administración Xeral 0.50 puntos Pola participación en cada curso relacionado coas funcións a desenvolver impartido polo INAP, EGAP, outras administracións públicas ou calquera centro oficial autorizado incluídos os organizados ou promocionados polo propio Concello: Por cada curso de 60 horas ou 10 xornadas como mínimo: 0.60 puntos Por cada curso entre 30-59 horas ou de 5-9 xornadas como mínimo: 0.40 puntos Por cada curso entre 10 e 29 horas ou 2-4 xornadas como mínimo: 0.20 puntos Por estar en posesión de titulación superior á esixida para o acceso á praza: 1 punto Por estar en posesión de titulación complementaria á esixida para o acceso á praza e relacionada coas funcións a desenvolver: 1 punto A puntuación máxima por este apartado non poderá exceder de 2 puntos. Curso de iniciación (CELGA 3): 0,50 puntos Curso perfeccionamento (CELGA 4): 1 punto Curso de linguaxe administrativa básica: 1.25 puntos Curso de linguaxe administrativa media: 1.50 puntos Curso de linguaxe administrativa superior: 2 puntos Puntuarase só o superior alegado como mérito ata un máximo de 2 puntos. O/a aspirante que non acredite titulación poderá realizar un exame que se valorará con máximo de 0.25 puntos.1.—Fontes do Dereito. Teoría xeral e Regulación no Código Civil.2.—Articulación do sistema de fontes: principios de xerarquía e competencia.3.—O tempo no dereito obxectivo. Ámbito temporal das normas. A irretroactividade.4.—Acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos.5.—Recursos administrativos. Recurso de alzada e reposición; recurso extraordinario de revisión. A reclamación económico-administrativa.6.—Procedemento administrativo. Concepto e principios xerais. Clases. Os interesados. A estrutura do procedemento administrativo.7.—Réxime local español. Principios constitucionais e regulación xurídica. Tipos de entidades locais.8.—A organización e funcionamento do municipio. O Pleno. O alcalde. A Xunta de Goberno local. Outros órganos municipais.9.—Ordenanzas, regulamentos e bandos. Clases e procedemento de elaboración e aprobación.10.—A licenza municipal. Tipos actividades sometidas a licenza. Tramitación.11.—A Lei Xeral Tributaria. Concepto de tributo. Principios do sistema tributario. Reserva de lei. Ámbito temporal das normas tributarias. interpretación e analoxía. A relación xurídico-tributaria. Obrigados tributarios. Sucesores e responsables. O enderezo fiscal.12.— A débeda tributaria. Pago. Prescripción. Compensación. Condonación.13.—Principios xerais da aplicación dos tributos. Obriga de resolver. Silencio administrativo. Procedemento de devolución, declaración, verificación de datos, comprobación de valores, e comprobación limitada. As liquidacións tributarias. Notificacións.14.—A inspección tributaria. Lugar e prazos. As actas de inspección. Clases.15.—Procedemento de recadación. O procedemento de prema. O embargo. Práctica do embargo. Dilixencia. Alleamento. Requirimento de bens. Suspensión do procedemento. Derivación de responsabilidade.16.—A extinción da débeda tributaria. Débedas de vencemento periódico. Aprazamento e fraccionamento. Garantías. Medidas cautelares. Cálculos dos xuros. Baixas por insolvencia.17.—Impostos, taxas, contribucións especiais. Prezos públicos. Ordenanzas fiscais do Concello de Vilagarcía de Arousa.18.—Imposto sobre Bens Inmobles.19.—Imposto sobre Actividades Económicas 20.—Imposto sobre Vehículos de Tracción Mecánica.21.—Imposto sobre Construcións, Instalacións e Obras.22.—As sociedades mercantís. Concepto legal. Clases. Disolución e liquidación de sociedades. O Rexistro Mercantil.23.—A sociedade comandita. A sociedade de responsabilidade limitada. Administración e representación. Xunta de socios.24.—A sociedade anónima. Rasgos fundamentais. Escritura social e estatutos. Órganos. Os socios. Patrimonio e capital. Acción: clases. Aumento e redución de capital. Emisión de obrigas.25.—Concurso de acredores. Declaración de concurso. Administración concursal. Créditos concursais e créditos contra a masa. Determinación de masa activa e pasiva. Cualificación do concurso.26.—Das fases de convenio ou liquidación no concurso de acredores. Prelación de pagos. Efectos da declaración de concurso. Conclusión.27.—A expropiación forzosa. Xustificación e natureza. Lexislación vixente. Suxeito, obxecto e causa.28.—Administración electrónica. Acceso. Sede electrónica. Identificación e autenticación.29.—Rexistros. Comunicacións e notificacións electrónicas. Xestión electrónica dos procedementos.30.—Protección de datos de carácter persoal. Principios e dereitos das persoas en materia de protección de datos. A Axencia Española de Protección de Datos. O que se fai público para xeral coñecemento. O Alcalde Alberto Varela Paz Sinatura dixitalizada